**K i v o n a t:**

Csongrád Városi Önkormányzat Képviselő-testületének **2024. november 21-én** megtartott **18.** (*rendes*)üléséről készült jegyzőkönyvből.

**183/2024. (XI. 21.) önkormányzati**

**H a t á r o z a t**

Csongrád Városi Önkormányzat Képviselő-testülete a 2024. november 21-ei rendes ülésének napirendjét a következők szerint állapítja meg:

**1.** Javaslat tulajdonosi hozzájárulás kiadására, prevenciós fogorvosi rendelő kialakításához.

**2.** Javaslat Csongrád Városi Önkormányzat által működtetett 3. sz. vegyes fogorvosi körzet működési engedélyeztetésének lefolytatására, a finanszírozási szerződés és feladat – ellátási szerződés megkötésére, tartós helyettesítés formában

**3.** Csongrád Városi Önkormányzat 2025-2028. évekre vonatkozó stratégiai ellenőrzési terve és a 2025. évi belső ellenőrzési terve

**4.** A helyi adókról szóló 39/2022. (XI.28.) önkormányzati rendelet módosítására javaslat

**5.** Önkormányzati intézmények dolgozói számára egyszeri cafetéria juttatás, illetve megbízási díj biztosítása

**6.** Az Alsó- Tisza-menti Önkormányzati Társulás Társulási Megállapodása egységes szerkezetbe foglalt 12. módosításának, valamint a feladatellátási megállapodás 6. módosításának véleményezése és jóváhagyásának kezdeményezése

**7.** A lakások és helyiségek bérletéről és elidegenítéséről szóló 23/2015.(X.27.) önkormányzati rendelet módosítása

**8.** Javaslat a személyes gondoskodást nyújtó szociális ellátásokról, azok igénybevételéről, valamint fizetendő térítési díjakról szóló 14/2015. (VI.19.) önkormányzati rendelet módosítására

**9.** A zöldterületek és a fás szárú növények védelmének helyi szabályairól szóló 56/2016. (XII. 23.) önkormányzati rendelet módosítása

**10.** Körzeti megbízotti kinevezés véleményezése

**11.** Javaslat a 2025. évi folyószámlahitel szerződés megkötésére az OTP Bank Nyrt-vel, számlavezetési szerződések módosítása

**12.** Tájékoztatás a Csongrádi Polgármesteri Hivatal év végi, ünnepi működési rendjéről

**13.** Tájékoztatás a lejárt határidejű határozatok végrehajtásáról

**Zárt ülés:**

**Z/1.** A Pure Music Kft. kérelme üzemeltetési díj csökkentésére

**Z/2.** Önkormányzati tulajdonú gazdasági társaságok vezető testületeinek átalakítása

**Z/3.** Javaslat „Év családja” Díj adományozására

K.m.f.

 Bedő Tamás sk. dr. Juhász László sk.

 polgármester jegyző

a kivonat hiteléül:

**K i v o n a t:**

Csongrád Városi Önkormányzat Képviselő-testületének **2024. november 21-én** megtartott **18.** (*rendes*)üléséről készült jegyzőkönyvből.

**184/2024. (XI. 21.) önkormányzati**

REF/ 76 - 1/2024.

 **H a t á r o z a t**

Csongrád Városi Önkormányzat Képviselő-testülete megtárgyalta a *„Javaslat, tulajdonosi hozzájárulás kiadására prevenciós fogorvosi rendelő kialakításához*.*”* tárgyú előterjesztést és az alábbi döntést hozza:

1. Csongrád Városi Önkormányzat Képviselő-testülete, mint a Dr. Szarka Ödön Egyesített Egészségügy és Szociális Intézmény 6640. Csongrád Gyöngyvirág u 5. sz. által üzemeltetett ingatlan tulajdonosa, hozzájárulását adja az épület emeleti szintjén a 110-es, 113-as fogorvosi rendelő karbantartási munkáinak elvégzéséhez, valamint a 114-es rendelőhelyiségben prevenciós rendelő kialakításához. Felkéri a polgármestert a hozzájárulás kiadásához.

***Felelős:*** Bedő Tamás polgármester

***Határidő***: azonnal

1. Csongrád Városi Önkormányzat Képviselő – testülete felszólítja az épület üzemeltetőjét, a Dr. Szarka Ödön Egyesített Egészségügyi és Szociális Intézmény vezetőjét, hogy az Intézmény és a Társaság között fennálló közüzemi díjakra vonatkozó szerződést vizsgálják felül, és az újonnan megállapított díjak alapján, a prevenciós rendelő kialakítása után, módosítsák a közöttük rezsi költségekre vonatkozóan fennálló szerződést.

***Felelős:*** Dr. Szarka Ödön Egyesített Egészségügyi és Szociális Intézmény vezetője

 Dr. Horváth Vanda ügyvezető fogorvos Medenta Kft.

***Határidő***: a prevenciós rendelő kialakítása után, legkésőbb 2025. január 01.

1. Csongrád Városi Önkormányzat Képviselő – testülete felhívja a Társaság figyelmét a felújítási munkálatok idejére vonatkozóan a páciensek tájékoztatására és betegellátás zavartalan biztosítására.

***Felelős:*** Dr. Horváth Vanda ügyvezető fogorvos Medenta Kft.

***Határidő***: folyamatos

Erről jegyzőkönyvi kivonaton értesítést kap:

1. Képviselő-testület tagjai
2. Egészségügyi referens és általa az érintettek

K.m.f.

 Bedő Tamás sk. dr. Juhász László sk.

 polgármester jegyző

A kivonat hiteléül:

**K i v o n a t:**

Csongrád Városi Önkormányzat Képviselő-testületének **2024. november 21-én** megtartott **18.** (*rendes*)üléséről készült jegyzőkönyvből.

**185/2024. (XI. 21.) önkormányzati**

Pü/10-10/2024.

 **H a t á r o z a t**

Csongrád Városi Önkormányzat Képviselő-testülete megtárgyalta a 2025-2028. évekre vonatkozó stratégiai ellenőrzési és a 2025. évi belső ellenőrzési tervre vonatkozó előterjesztést, azt az előterjesztés mellékletei szerint elfogadja azzal, hogy a felkéri a Polgármestert, hogy Csongrádi Városi Önkormányzat tag képviseletében kezdeményezze a Csongrádi Homokföveny Idegenforgalmi Szociális Szövetkezet taggyűlésén a belső ellenőri vizsgálat lefolytatását a Szövetkezet gazdasági, pénzügyi működésével kapcsolatban.

*Határidő:* folyamatos

*Felelős:* Dr. Juhász László jegyző

 Sziveri-Gajdán Lejla belső ellenőr

Erről jegyzőkönyvi kivonaton értesítést kap:

1. Képviselő-testület tagjai,

2. Bedő Tamás polgármester

3. Dr. Juhász László jegyző

4. Sziveri-Gajdán Lejla belső ellenőr

5. az érintett intézmények, gazdasági szervezetek vezetői

K.m.f.

 Bedő Tamás sk. dr. Juhász László sk.

 polgármester jegyző

A kivonat hiteléül:

**K i v o n a t:**

Csongrád Városi Önkormányzat Képviselő-testületének **2024. november 21-én** megtartott **18.** (*rendes*)üléséről készült jegyzőkönyvből.

**186/2024. (XI. 21.) önkormányzati**

Önk/187-1/2024.

 **H a t á r o z a t**

Csongrád Városi Önkormányzat Képviselő-testülete megtárgyalta a helyi adók mértékének növelésére irányuló előterjesztést és az alábbi határozatot hozza:

1. Csongrád Városi Önkormányzat Képviselő-testülete kinyilvánítja szándékát, hogy amennyiben 2025. évre a kommunális adó mértéke 12.000 Ft/adótárgy/év mértékben kerül megállapításra, úgy 2029. december 31-ig a kommunális adó mértékét nem emeli.

Határidő: folyamatos

Felelős: Dr. Juhász László jegyző

1. Csongrád Városi Önkormányzat Képviselő-testülete kéri a polgármestert, hogy a 2025.évi kommunális adóbevétel tervezett felhasználásáról készítsen feladattervet és azt jóváhagyásra terjessze be a testület elé.

Határidő: A 2025. évi önkormányzati költségvetési javaslat benyújtásának ideje.

Felelős: Bedő Tamás polgármester

Erről jegyzőkönyvi kivonaton értesítést kap:

1. Képviselő-testület tagjai
2. Gazdálkodási Iroda és általa
3. érintettek

K.m.f.

 Bedő Tamás sk. dr. Juhász László sk.

 polgármester jegyző

A kivonat hiteléül:

**K i v o n a t:**

Csongrád Városi Önkormányzat Képviselő-testületének **2024. november 21-én** megtartott **18.** (*rendes*)üléséről készült jegyzőkönyvből.

**187/2024. (XI. 21.) önkormányzati**

Pü/41-1/2024.

 **H a t á r o z a t**

Csongrád Városi Önkormányzat Képviselő-testülete megtárgyalta a „*Önkormányzati intézmények dolgozói számára egyszeri cafetéria juttatás, illetve megbízási díj biztosítása* „ című előterjesztést és az alábbi határozatot hozza:

Csongrád Városi Önkormányzat Képviselő-testülete az önkormányzati intézményeknél alkalmazásban álló ágazati béremelésben nem részesült dolgozók számára a melléklet szerinti részletezésben nettó 40.000 Ft összegű cafetéria juttatást, illetve megbízási díjat biztosít.

Forrásként a Csongrádi Óvodák Igazgatóságánál korábban a normatíván felüli többletelőirányzatként biztosított összeg visszavonását jelöli meg,

1. Kéri az intézményvezetőket, hogy a fenti összegek november hónapban történő számfejtéséről gondoskodjanak.

Határidő: 2024. november 30.

Felelős: Intézményvezetők

1. A Képviselő-testület utasítja a Gazdálkodási irodavezetőt, hogy az előterjesztésben foglaltak önkormányzati költségvetési rendeleten történő átvezetéséről a 2024. évi költségvetés IV. negyedéves előirányzat módosításakor gondoskodjon.

Határidő: 2024. december 31.

Felelős: Komlósiné Széll Gyöngyi Gazdálkodási irodavezető

Erről jegyzőkönyvi kivonaton értesítést kapnak:

1. Képviselő-testület tagjai
2. Gazdálkodási Iroda és általa
3. az érintett intézmények
4. Irattár

K.m.f.

 Bedő Tamás sk. dr. Juhász László sk.

 polgármester jegyző

A kivonat hiteléül:

**K i v o n a t:**

Csongrád Városi Önkormányzat Képviselő-testületének **2024. november 21-én** megtartott **18.** (*rendes*)üléséről készült jegyzőkönyvből.

**188/2024. (XI. 21.) önkormányzati**

Szo/2286-1/2024

 **H a t á r o z a t**

1. **Csongrád Városi Önkormányzat Képviselő-testülete** megtárgyalta a tárgyi előterjesztésben foglaltakat és a Társulás Tagönkormányzataként - Magyarország helyi önkormányzatairól szóló 2011. évi CLXXXIX. törvény 88. § (2) bekezdésében foglaltak szerint eljárva, a 88. § (1) bekezdésében és a 93. §-ban rögzített szabályok betartásával – változtatás nélkül

**j ó v á h a g y j a**

**a Társulás Társulási Megállapodása egységes szerkezetbe foglalt 12. módosítását, amely**

 **2024. december 01. napján lép hatályba**

**a tárgyi előterjesztéshez 1. mellékletként csatolt formában és tartalommal,**

melynek elválaszthatatlan részét képezi a Társulás Társulási Tanácsi határozatával jóváhagyott

**feladat-ellátási megállapodás és annak melléklete.**

1. **Csongrád Városi Önkormányzat Képviselő-testülete javasolja** a tárgyi előterjesztés szerint benyújtott **Társulási Megállapodás** Alsó- Tisza-menti Önkormányzati Társulás Társulási Tanácsa általi, minősített döntéssel való, **változtatás nélküli e l f o g a d á s á t.**
2. **Csongrád Városi Önkormányzat Képviselő-testülete felhatalmazza** **Csongrád Városi Önkormányzat Polgármesterét a tárgyi Társulási Megállapodás aláírására.**

Határidő: azonnal és folyamatos (Megállapodás aláírására) 2024. 11. 30.

Felelős: Kató Pálné a Társulás Törvényességi Felelőse, Feladatellátó jegyző

Beszámolás határideje: végrehajtást követő soros ülésen

Erről jegyzőkönyvi kivonaton értesítést kapnak:

1. Képviselő-testület tagjai
2. Szociális és Lakásügyi Iroda és általa
3. az érintettek
4. Irattár

K.m.f.

 Bedő Tamás sk. dr. Juhász László sk.

 polgármester jegyző

A kivonat hiteléül:

**K i v o n a t:**

Csongrád Városi Önkormányzat Képviselő-testületének **2024. november 21-én** megtartott **18.** (*rendes*)üléséről készült jegyzőkönyvből.

**189/2024. (XI. 21.) önkormányzati**

Önk/199-2/2024

 **H a t á r o z a t**

Csongrád Város Önkormányzat Képviselő-testülete megtárgyalta a „*Körzeti megbízotti kinevezés véleményezése*” című előterjesztést és az alábbi döntést hozza:

A Képviselő-testület támogatja Szabó Nikolett r.törzsőrmester 2025.február 1. napjától való megbízását a Csongrád Rendőrkapitányság Rendészeti Osztály Körzeti Megbízotti Alosztály 1. sz. körzet vonatkozásában.

Erről jegyzőkönyvi kivonaton értesítést kap:

1. Képviselő-testület tagjai
2. dr. Barcsi Judit aljegyző és általa:
3. érintettek

K.m.f.

 Bedő Tamás sk. dr. Juhász László sk.

 polgármester jegyző

A kivonat hiteléül:

**K i v o n a t:**

Csongrád Városi Önkormányzat Képviselő-testületének **2024. november 21-én** megtartott **18.** (*rendes*)üléséről készült jegyzőkönyvből.

**190/2024. (XI. 21.) önkormányzati**

Fjl/906-1/2024.

 **H a t á r o z a t**

Csongrád Város Önkormányzatának Képviselő-testülete megtárgyalta a „*Javaslat a 2025. évi folyószámlahitel szerződés megkötésére az OTP Bank Nyrt-vel”* tárgyú előterjesztést és a következő döntést hozza:

A Képviselő-testület az OTP Bank Nyrt-től 2025.január 02. napjától maximum 300.000.000,- Ft folyószámla-hitelkeret igényléséről dönt, határozatlan futamidővel.

1.

- A Képviselő-testület vállalja, hogy a hitelt és járulékait a hitel futamideje alatti költségvetésébe betervezi és vállalja a hitel visszafizetését.

- Csongrád Városi Önkormányzat Képviselő-testülete  a hitel és járulékai fedezetéül az OTP Bank Nyrt.-nek a hitel biztosítékául felajánlja a helyi adókból származó bevételeit, mely bevételek összegét az OTP Bank Nyrt a hitel igénybevételéből eredő tartozás törlesztésére fordíthatja.

- Csongrád Városi Önkormányzat polgármestere a hitel és járulékai biztosítékául felajánlja a Csongrád belterület 227/2/A/72 és 219. hrsz-ú törzsvagyon részét nem képező, forgalomképes és a 1996. évi XXV. törvény alapján adósságrendezésbe vonható ingatlanokat. A  219 és a 227/2/A/72 hrsz-ú  ingatlanokra összesen 260 millió Ft összegű keretbiztosítéki jelzálogszerződés kötődött 2020.10.12-én és 2019. 07.25-én  (szerződésszám: 1-2-20-3201-0643-8/1 és 1-2-19-3201-0496-8/1). A Képviselő-testület vállalja, hogy a hitel futamideje alatt az ingatlanokat nem minősíti korlátozottan forgalomképessé vagy forgalomképtelenné.

- A Képviselő-testület felhatalmazza az OTP Bank Nyrt-t és hozzájárul ahhoz, hogy amennyiben a hitel futamideje alatt az Önkormányzat Fizetési Számláján a szerződés alapján esedékessé váló fizetési kötelezettségeinek teljesítéséhez nem áll rendelkezésre a szükséges fedezet, úgy annak biztosítása érdekében az Önkormányzat a helyi adók fogadására szolgáló számláiról a szükséges összeget a Bank a Fizetési Számlára haladéktalanul átvezesse.

- A Képviselő-testület az OTP Bank Nyrt. részére a más pénzügyi intézménynél vagy a Magyar Államkincstárnál vezetett, vagy a későbbiekben megnyitásra kerülő valamennyi fizetési számlájára (beleértve a Fizetési Számlát és az egyéb számlákat) ahol ezt jogszabály nem zárja ki, felhatalmazáson alapuló beszedési megbízást biztosít a banki követelések teljesítése érdekében.

- A Képviselő-testület felhatalmazza a Polgármestert a vonatkozó szerződések és a felhatalmazó levelek aláírására.

Határidő: szerződéskötésre 2024. december 31.

Felelős: Bedő Tamás polgármester

2

2. A Képviselő-testület a számlavezetésről szóló polgármesteri tájékoztatót megismerte és egyetért a jelenlegi számlavezető OTP Bank Nyrt-vel kötött számlaszerződések módosításával.

Felhatalmazza a Polgármestert és az érintett intézmények vezetőit a szerződésmódsítás aláírására.

Határidő: szerződésmódosításra: azonnal.

Felelős: Bedő Tamás polgármester és intézményvezetők. r

Erről jegyzőkönyvi kivonaton értesítést kapnak:

1. a Képviselő-testület tagjai;
2. Bedő Tamás polgármester
3. Fejlesztési és Üzemeltetési Iroda és általa
4. OTP Bank Nyrt.

K.m.f.

 Bedő Tamás sk. dr. Juhász László sk.

 polgármester jegyző

A kivonat hiteléül:

**K i v o n a t:**

Csongrád Városi Önkormányzat Képviselő-testületének **2024. november 21-én** megtartott **18.** (*rendes*)üléséről készült jegyzőkönyvből.

**191/2024. (XI. 21.) önkormányzati**

Önk/201-1/2024.

 **H a t á r o z a t**

Csongrád Városi Önkormányzat Képviselő-testülete megtárgyalta és tudomásul veszi a Csongrádi Polgármesteri Hivatal év végi, ünnepi működési rendjéről szóló tájékoztatást.

Határidő: 2025. január 3.

Felelős: Dr. Juhász László jegyző

Erről jegyzőkönyvi kivonaton értesítést kap:

1. a képviselő-testület tagjai

2. a jegyzői iroda

K.m.f.

 Bedő Tamás sk. dr. Juhász László sk.

 polgármester jegyző

A kivonat hiteléül:

**K i v o n a t:**

Csongrád Városi Önkormányzat Képviselő-testületének **2024. november 21-én** megtartott **18.** (*rendes*)üléséről készült jegyzőkönyvből.

**192/2024. (XI. 21.) önkormányzati**

Önk/13-19/2024.

 **H a t á r o z a t**

Csongrád Városi Önkormányzat Képviselő-testülete megtárgyalta és elfogadja a***2024. október 22-ei*** *(rendkívüli)* testületi ülésenhozott határozatok végrehajtásáról szóló tájékoztatást.

Erről jegyzőkönyvi kivonaton értesítést kap:

1. a képviselő-testület tagjai

2. a jegyzői iroda

K.m.f.

 Bedő Tamás sk. dr. Juhász László sk.

 polgármester jegyző

A kivonat hiteléül:

**K i v o n a t:**

Csongrád Városi Önkormányzat Képviselő-testületének **2024. november 21-én** megtartott **18.** (*rendes*)üléséről készült jegyzőkönyvből.

**193/2024. (XI. 21.) önkormányzati**

FJL/739-3/2024.

 **H a t á r o z a t**

Csongrád Városi Önkormányzat Képviselő testülete megtárgyalta „A Pure Music Kft. kérelme üzemeltetési díj csökkentésére” tárgyú előterjesztést, és az alábbi döntést hozza:

1. A képviselő testület Csongrád Városi Önkormányzat és a Pure Music Kft. között létrejött, a Körös-torok üzemeltetésére vonatkozó szerződés szerinti, 2024. évi II. félévi bérleti díj részletekben való törlesztését engedélyezi, legkésőbb 2025. augusztus 31. napjáig.

Az üzemeltetési szerződés egyéb pontjai változatlanok maradnak.

1. A képviselő testület felhatalmazza a polgármestert a módosított bérleti díj megállapítására vonatkozó szerződés aláírására.

Felelős: Bedő Tamás polgármester

Határidő: azonnal

Erről jegyzőkönyvi kivonaton értesítést kapnak:

1. Gazdálkodási Iroda
2. Fejlesztési és Üzemeltetési Iroda és általa
3. Pure Music Kft.

K.m.f.

 Bedő Tamás sk. dr. Juhász László sk.

 polgármester jegyző

A kivonat hiteléül:

**K i v o n a t:**

Csongrád Városi Önkormányzat Képviselő-testületének **2024. november 21-én** megtartott **18.** (*rendes*)üléséről készült jegyzőkönyvből.

**194/2024. (XI. 21.) önkormányzati**

FJL/905-1/2024.

 **H a t á r o z a t**

Csongrád Városi Önkormányzat Képviselő-testülete megtárgyalta az „Önkormányzati tulajdonú gazdasági társaságok vezető testületeinek átalakítása” című előterjesztést és az alábbi határozatot hozza:

1. A képviselő-testület **Csongrádi Közműszolgáltató Kft**. (6640 Csongrád, Erzsébet u. 25.) felügyelő bizottságába 2025. 01. 01-től 2029. 12. 31-ig, határozott időtartamra **Murányi László, Laczkó Zsolt** és **Gyovai Zsolt** önkormányzati képviselőtkinevezi.

A FEB elnökének díjazását bruttó 90.000 Ft/hó, tagjainak tiszteletdíját 78.000 Ft/hó összegben határozza meg.

2. A Képviselő-testület a **Piroskavárosi Szociális és Rehabilitációs Foglalkoztató Nonprofit Kft.** (6640 Csongrád, Szent Imre u. 19.) felügyelő bizottságába 2025. 01. 01-tól 2029. 12.31-ig, határozott időtartamra **Havasi Jánosnét, Tóth Szabolcsot** és **Ujszászi András**tkinevezi.

A FEB elnökének díjazását bruttó 70.000 Ft/hó, tagjainak tiszteletdíját bruttó 62.500 Ft/hó összegben határozza meg.

3. A Képviselő-testület **a Csongrád Televízió** **Kft**. (6640 Csongrád, Szentháromság tér 8.) felügyelő bizottságságába 2025. 01. 01-től 2029. 12.31-ig, határozott időtartamra **Molnár Józsefet, Túri-Kis Árpádot** és **Gaál Bertalant** kinevezi.

A FEB elnökének díjazását bruttó 55.000 Ft/hó, tagjainak tiszteletdíját bruttó 50.000 Ft/hó összegben határozza meg.

4. A képviselő-testület utasítja az érintett gazdasági társaságok ügyvezetőit a határozat szerinti személyi változtatások cégbíróságon való átvezettetésére, a szükséges intézkedések megtételére.

5. A Képviselő-testület a Csongrád Városi Önkormányzat részbeni tulajdonát képező gazdasági társaságok felügyelő bizottsága személyi összetételének megváltoztatása érdekében, felhatalmazza a polgármestert az érintett gazdasági társaságok taggyűlésének összehívása kezdeményezésére, és az alábbi személyi változtatások taggyűlési határozat hozatalra való előterjesztésére:

A **CSOTERM Termálrendszer Beruházó, Fejlesztő és Szolgáltató Kft**. felügyelő bizottsági tagnak javasolja **Bartókné Vincze Zsuzsanna, Dr. Kádár László Levente** és **Hekkel Zoltán önkormányzati képviselőket.**

 A FEB elnökének díjazását bruttó 82.000 Ft/hó, tagjainak tiszteletdíját 76.000 Ft/hó összegben javasolja meghatározni.

2

A képviselő-testület felkéri a polgármestert, hogy a személyi változtatások érdekében az érintett gazdasági társaság taggyűlésén a fenti személyi javaslatok figyelembevételével szavazzon a Felügyelő Bizottság tekintetében.

Határidő: 2024. december 31.

 Felelős: Ádám Erika ügyvezető és Bedő Tamás polgármester

Erről jegyzőkönyvi kivonaton értesítést kapnak:

1. Képviselő-testület tagjai
2. Dr. Juhász László jegyző
3. Fejlesztési és Üzemeltetési Iroda és általa
4. az érintettek.

K.m.f.

 Bedő Tamás dr. Juhász László

 polgármester jegyző

**K i v o n a t:**

Csongrád Városi Önkormányzat Képviselő-testületének **2024. november 21-én** megtartott **18.** (*rendes*)üléséről készült jegyzőkönyvből.

**195/2024. (XI. 21.) önkormányzati**

Önk/190-4/2024.

 **H a t á r o z a t**

**1.** Csongrád Városi Önkormányzat Képviselő-testülete „A helyi kitüntető cím, valamint díjak alapításáról és adományozásáról” szóló 20/2013. (XI.23.) önkormányzati rendelet alapján **2024. évre vonatkozóan „ Év családja”** kitüntető címet adományoz

**I. Kovács Péter** ésfelesége **Farkas Erzsébet** családja részére.

Kovács Péter nagy családjával városunkban él, dolgozik. Három gyermeket nevelnek, a legnagyobb kislány Alina 2013-ban, Emma 2014-ben és Bence 2018-ban született.

Az édesanya – Farkas Erzsébet – Csongrádon végezte iskoláit (idegenforgalmi végzettség), majd Írországban dolgozott 10 évig. A családfő (Székesfehérvár) szintén Írországban dolgozott 11 évig és ott találkoztak. Két gyermekük ott is született. Példamutató módon 2016-ban hazaköltöztek Csongrádra, itt építkeztek, életüket itt élik. Egy nagyon aktív család, akik a gyermekeik okán segítik az óvodát, de a várost is.

Az Óvodai alapítványnak vezetői posztját tölti be az édesanya és aktivitásával a többi szülőt is megérinti. Az alapítvány neve „Pont a gyermekekért”. Rendszeresen készít, segít készíteni pályázatokat, amik az elmúlt időben is sikeresek voltak. Nemrég sok-sok embert érintő – jelentős bevételt biztosító – sikeres bált rendeztek a Templom Utcai Óvoda javára. Az intézmény területének műfüvesítésében oroszlánrészt vállaltak.

Ami talán a legfontosabb a gyermekek nevelése. Ezek a gyerekek jó családba születtek, szeretetben élnek. A szülők magánélete egyéni példamutató magatartása majd meghatározza a kisemberkék életét, de egyben példa a társak részére is.

A nagycsaládnál a házasság komolyabb dolog, mint az élvezet, amit két ember egymás társaságában talál. Ez a díj annak adható, akik mindennapi életükkel, munkálkodásukkal, gyermekei nevelésével, taníttatásával, családtagjaik gondozásával, közéleti szerepvállalásukkal példaképp állítható a város közössége elé.

**II. Tyukász György** ésfelesége **Oláh Anita** családja részére.

Tyukász György az általános iskolát az Ének-Zenei Általános Iskolában kezdte, középiskolai tanulmányait Szentesen, a Pollák Antal Szakközépiskolában végezte, majd itt szerezte meg technikusi képesítését.

Felesége Oláh Anita, Szegeden született. Középfokú végzettségét a csongrádi Batsányi János Gimnázium pedagógiai szakán végezte, majd további tanulmányait Kecskeméten, a Tanítóképzőben folytatta. 2020-ig fejlesztő pedagógusként végezte munkáját.

1999-ben kötöttek házasságot. Boldogságukat három gyermekük születése koronázta meg, akiket féltő gondoskodással, szeretetre, tiszteletre és szorgalomra neveltek.

Máté fiuk elsőszülöttként 2002-ben látta meg a napvilágot. Általános és gimnáziumi iskoláit Csongrádon végezte, jelenleg a Budapesti Műszaki Egyetem hallgatója.

Középső gyermekük Anna, 2005-ben született. Ő szintén Csongrádon végezte az általános és középfokú iskoláit. Az érettségi után ösztöndíjasként az Amerikai Egyesült Államokban, Kaliforniában kezdte meg tanulmányait a Gazdasági Egyetem hallgatójaként és kiemelkedő sport tevékenységét a vízilabdát is itt folytatja az egyetemi csapatban.

Eszter 2012-ben született. Ő is testvérei útját követve, Csongrádon végzi tanulmányait, jelenleg a Batsányi János gimnázium tanulója.

Mindhárom gyermek kitűnő tanuló és a tanulás mellett, kiváló sportolók is.

Az édesapa Gyuri, a technikusi oklevél megszerzése után, Édesapja és az Édesanyja által hosszú évek óta működtetett, Csongrádon mindenki által ismert vállalkozásban kezdte meg munkáját. A szüleitől nagyon sokat tanult és itt szerezte meg azt a tapasztalatot, amit 2014-ben elindított saját vállalkozásában kamatoztatni tudott. Klímatechnikai vállalkozása az évek alatt sokat fejlődött, bővült, sok csongrádinak biztosít munkalehetőséget. A feladatok szaporodtak, megnövekedtek, éppen ezért szükség volt arra, hogy felesége Anita is teljes körűen a vállalkozásban dolgozzon.

 Ismereteink és a mellékelt rövid ismertető alapján, bátran kijelenthetjük, hogy a Tyukász Család méltó a 2024 évi Év Családja kitüntető címre.

**2.** A Képviselő-testület felkéri a polgármestert, hogy a 2024. december 19. napján tartandó ünnepi testületi ülésen a kitüntető címet adja át a kitüntetett családok részére.

Határidő: szöveg szerint

Felelős: Bedő Tamás polgármester

Erről jegyzőkönyvi kivonaton értesítést kap:

1. Képviselő-testület tagjai
2. a kitüntetettek

K.m.f.

 Bedő Tamás sk. dr. Juhász László sk.

 polgármester jegyző

A kivonat hiteléül: